กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลคลองสองตำบลคลองหนึ่ง อำเภอคลองหลวง และตำบลประชาธิปัตย์อำเภอธัญบุรี จังหวัดปทุมธานีพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนบริเวณที่ ๑ หมายความว่า พื้นที่บริเวณดังต่อไปนี้ทิศเหนือ จดเส้นเลียบแนวเส้นแบ่งเขตอำเภอคลองหลวง จังหวัดปทุมธานีกับอำเภอบางปะอิน และอำเภอวังน้อย จังหวัดพระนครศรีอยุธยา เริ่มจากหลักเขตเทศบาลเมืองท่าโขลงหลักเขตที่ ๑ ซึ่งเป็นจุดที่เส้นแบ่งเขตอำเภอคลองหลวงกับอำเภอสามโคก จังหวัดปทุมธานี บรรจบกับเส้นแบ่งเขตอำเภอคลองหลวง จังหวัดปทุมธานีกับอำเภอบางปะอิน จังหวัดพระนครศรีอยุธยา ไปทางทิศตะวันออกเฉียงเหนือ และลงมาทางทิศตะวันออกเฉียงใต้ ผ่านทางหลวงแผ่นดินหมายเลข ๑ (ถนนพหลโยธิน) และขึ้นไปทางทิศเหนือ ถึงหลักเขตเทศบาลเมืองท่าโขลง หลักเขตที่ ๒ ซึ่งเป็นจุดที่เส้นแบ่งเขตอำเภอคลองหลวง จังหวัดปทุมธานี กับอำเภอบางปะอิน จังหวัดพระนครศรีอยุธยา บรรจบกับเส้นแบ่งเขตอำเภอคลองหลวง จังหวัดปทุมธานีกับอำเภอวังน้อย จังหวัดพระนครศรีอยุธยา ไปทางทิศตะวันออกเฉียงเหนือ ถึงหลักเขตเทศบาลเมืองท่าโขลง หลักเขตที่ ๓ ซึ่งเป็นจุดที่เส้นแบ่งเขตอำเภอคลองหลวง จังหวัดปทุมธานี กับอำเภอวังน้อย จังหวัดพระนครศรีอยุธยา บรรจบกับเส้นแบ่งเขตตำบลคลองสอง กับตำบลคลองสาม อำเภอคลองหลวง จังหวัดปทุมธานีทิศตะวันออก จดเส้นเลียบแนวเส้นแบ่งเขตตำบลคลองสอง กับตำบลคลองสาม อำเภอคลองหลวง จังหวัดปทุมธานี และเส้นเลียบแนวเส้นแบ่งเขตตำบลประชาธิปัตย์ กับตำบลบึงยี่โถ อำเภอธัญบุรี จังหวัดปทุมธานี เริ่มจากหลักเขตเทศบาลเมืองท่าโขลงหลักเขตที่ ๓ ไปทางทิศใต้ผ่านทางหลวงแผ่นดินหมายเลข ๓๒๑๔ ถึงหลักเขตเทศบาลตำบลคลองหลวงหลักเขตที่ ๓ ซึ่งเป็นจุดที่เส้นแบ่งเขตตำบลคลองสองกับตำบลคลองสาม อำเภอคลองหลวง จังหวัดปทุมธานี บรรจบกับเขตตำบลประชาธิปัตย์ ที่บริเวณคลองส่งน้ำชลประทานที่ ๘ ซ้าย ไปทางทิศตะวันออกเฉียงเหนือถึงหลักเขตเทศบาลเมืองรังสิต หลักเขตที่ ๒ ซึ่งเป็นจุดที่เส้นแบ่งเขตอำเภอคลองหลวงกับอำเภอธัญบุรี จังหวัดปทุมธานี บรรจบกับเส้นแบ่งเขตตำบลประชาธิปัตย์ กับตำบลบึงยี่โถ อำเภอธัญบุรี จังหวัดปทุมธานี ไปทางทิศใต้ ผ่านทางหลวงแผ่นดินหมายเลข ๓๐๕ ไปอำเภอองครักษ์ถึงหลักเขตเทศบาลเมืองรังสิต หลักเขตที่ ๓ ซึ่งเป็นจุดที่เส้นแบ่งเขตตำบลประชาธิปัตย์ กับตำบลบึงยี่โถ อำเภอธัญบุรี จังหวัดปทุมธานี บรรจบกับเส้นแบ่งเขตอำเภอธัญบุรี กับอำเภอลำลูกกา จังหวัดปทุมธานีทิศใต้ จดเส้นเลียบแนวเส้นแบ่งเขตอำเภอธัญบุรี กับอำเภอลำลูกกา จังหวัดปทุมธานี เริ่มจากหลักเขตเทศบาลเมืองรังสิต หลักเขตที่ ๓ ไปทางทิศตะวันตกเฉียงใต้ ผ่านทางหลวงแผ่นดินหมายเลข ๑(ถนนพหลโยธิน) ถึงหลักเขตเทศบาลเมืองรังสิต หลักเขตที่ ๔ ซึ่งเป็นจุดที่เส้นแบ่งเขตอำเภอธัญบุรี กับอำเภอลำลูกกา จังหวัดปทุมธานี ตัดกับแนวเขตทางรถไฟสายเหนือ ฟากตะวันออกทิศตะวันตก จดเส้นเลียบแนวเขตทางรถไฟสายเหนือ ฟากตะวันออก เริ่มจากหลักเขตเทศบาลเมืองรังสิต หลักเขตที่ ๔ ไปทางทิศตะวันออกเฉียงเหนือ ผ่านทางหลวงแผ่นดินหมายเลข๓๒๑๔ ถึงหลักเขตเทศบาลเมืองท่าโขลง หลักเขตที่ ๑ ซึ่งเป็นจุดเริ่มต้นเว้นแต่พื้นที่บริเวณที่ ๒บริเวณที่ ๒ หมายความว่า พื้นที่บริเวณดังต่อไปนี้๒.๑ ทิศเหนือ จดเส้นขนานระยะ ๒๐๐ เมตร กับกึ่งกลางคลองระพีพัฒน์ทิศตะวันออก จดเส้นขนานระยะ ๒๐๐ เมตร กับกึ่งกลางคลองส่งน้ำชลประทานที่ ๘ ซ้าย ทิศใต้ จดวัดพระธรรมกาย ถนนเลียบคลอง ๒ ฟากตะวันตก และทางหลวงแผ่นดินหมายเลข ๓๒๑๔ ฟากเหนือทิศตะวันตก จดถนนเลียบคลองส่งน้ำชลประทานที่ ๙ ซ้าย ฟากตะวันออก และถนนสาธารณะไม่ปรากฏชื่อ ฟากตะวันออก๒.๒ ทิศเหนือ จดโรงสีข้าวทดลอง ฝ่ายวิศวกรรมเก็บรักษาและแปรสภาพกองเกษตรกรรม กรมวิชาการเกษตร และกองบินเกษตร(หน่วยบินปีกหมุน) กรมวิชาการเกษตร ทิศตะวันออก จดถนนเลียบคลองส่งน้ำชลประทานที่ ๙ ซ้าย ฟากตะวันตกทิศใต้ จดทางหลวงแผ่นดินหมายเลข ๓๒๑๔ ฟากเหนือ และโรงเรียนคลองหลวง ทิศตะวันตก จดคลอง ๑ ฝั่งตะวันออก และเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข ๓๒๑๔ ทางหลวงแผ่นดินหมายเลข ๑ (ถนนพหลโยธิน) ฟากตะวันออก ศูนย์ช่างที่ ๑ กองส่งเสริมสหกรณ์เกษตร โรงเรียนวันครู ๒๕๐๒ และทางหลวงแผ่นดินหมายเลข ๑ (ถนนพหลโยธิน)ฟากตะวันออก๒.๓ ทิศเหนือ จดถนนนวนคร ฟากใต้ทิศตะวันออก จดเส้นขนานระยะ ๓๐ เมตร กับเขตทางหลวงแผ่นดินหมายเลข ๑ (ถนนพหลโยธิน)ฟากตะวันตกทิศใต้ จดถนนจารุศร ฟากเหนือทิศตะวันตก จดเส้นขนานระยะ ๕๓๐ เมตร กับเขตทางหลวงแผ่นดินหมายเลข ๑ (ถนนพหลโยธิน) ฟากตะวันตก๒.๔ ทิศเหนือ จดทางหลวงแผ่นดินหมายเลข ๓๒๑๔ ฟากใต้ โรงเรียนคลองสอง (เสวตสมบูรณ์อุปถัมภ์)ที่ว่าการอำเภอคลองหลวง หอประชุมอำเภอคลองหลวง และสถานีตำรวจภูธรคลองหลวงทิศตะวันออก จดเส้นขนานระยะ ๒๐๐ เมตร กับกึ่งกลางคลองส่งน้ำชลประทานที่ ๘ ซ้ายทิศใต้ จดแนวเขตเทศบาลตำบลคลองหลวงระหว่างหลักเขตที่ ๓ และหลักเขตที่ ๔ทิศตะวันตก จดคลอง ๑ ฝั่งตะวันออก ถนนสาธารณะไม่ปรากฏชื่อ ฟากเหนือ และทางหลวงแผ่นดินหมายเลข ๑ (ถนนพหลโยธิน) ฟากตะวันออก๒.๕ ทิศเหนือ จดทางหลวงแผ่นดินหมายเลข ๓๒๑๔ ฟากใต้ และมหาวิทยาลัยธรรมศาสตร์(ศูนย์รังสิต)ทิศตะวันออก จดทางหลวงแผ่นดินหมายเลข ๑ (ถนนพหลโยธิน) ฟากตะวันตก สำนักงานการไฟฟ้ารังสิต และมหาวิทยาลัยกรุงเทพทิศใต้ จดซอยหงสกุล ฟากเหนือทิศตะวันตก จดเส้นขนานระยะ ๑๕๐ เมตร กับศูนย์กลางทางรถไฟสายเหนือ๒.๖ ทิศเหนือ จดแนวเขตเทศบาลตำบลคลองหลวงระหว่างหลักเขตที่ ๓ และหลักเขตที่ ๔ทิศตะวันออก จดเส้นขนานระยะ ๒๐๐ เมตร กับกึ่งกลางคลองส่งน้ำชลประทานที่ ๘ ซ้าย เส้นขนานระยะ ๒๐๐ เมตร กับแนวเขตเทศบาลเมืองรังสิต เส้นขนานระยะ ๑๕๐ เมตร กับแนวเขตเทศบาลเมืองรังสิต และเส้นขนานระยะ ๒๐๐ เมตร กับกึ่งกลางคลอง ๓ทิศใต้ จดทางหลวงแผ่นดินหมายเลข ๓๐๕ ฟากเหนือทิศตะวันตก จดทางหลวงแผ่นดินหมายเลข ๑ (ถนนพหลโยธิน) ฟากตะวันออก๒.๗ ทิศเหนือ จดแนวเขตเทศบาลตำบลคลองหลวงระหว่างหลักเขตที่ ๓ และหลักเขตที่ ๔ทิศตะวันออก จดทางหลวงแผ่นดินหมายเลข ๑ (ถนนพหลโยธิน) ฟากตะวันตกทิศใต้ จดเส้นขนานระยะ ๒๕๐ เมตร กับศูนย์กลางทางหลวงแผ่นดินหมายเลข ๓๔๖ ทิศตะวันตก จดเส้นขนานระยะ ๑๕๐ เมตร กับศูนย์กลางทางรถไฟสายเหนือ๒.๘ ทิศเหนือ จดคลองรังสิตประยูรศักดิ์ ฝั่งใต้ทิศตะวันออก จดคลอง ๓ ฝั่งตะวันตกทิศใต้ จดแนวเขตเทศบาลเมืองรังสิตระหว่างหลักเขตที่ ๓ และหลักเขตที่ ๔ทิศตะวันตก จดคลอง ๑ ฝั่งตะวันออกทั้งนี้ ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลคลองสอง ตำบลคลองหนึ่ง อำเภอคลองหลวง และตำบลประชาธิปัตย์ อำเภอธัญบุรี จังหวัดปทุมธานี ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่ ๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๕๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน ๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวน หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ ๒๐๖. มีที่ว่างด้านหน้าของอาคาร ห่างจากเขตทางของถนนสาธารณะไม่น้อยกว่า ๓๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๖ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ ศาสนสถาน โบราณสถาน หรือสถานศึกษา ไม่น้อยกว่า ๓๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙.มีที่จอดรถยนต์ไม่น้อยกว่า ๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลคลองสอง ตำบลคลองหนึ่ง อำเภอคลองหลวง และตำบลประชาธิปัตย์อำเภอธัญบุรี จังหวัดปทุมธานี พ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลคลองสอง ตำบลคลองหนึ่ง อำเภอคลองหลวง และตำบลประชาธิปัตย์ อำเภอธัญบุรี จังหวัดปทุมธานี ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘ธัญกมล/ศุภสรณ์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๑๕๐/๓ กันยายน๒๕๔๗